ตำรวจเรียกถกคดียิงเลเซอร์ ตามหาความจริง บิ๊กแป๊ะให้ สส.บช.น.เป็นแม่งาน
ผบ.ตร.เรียกประชุมคดียิงเลเซอร์ #ตามหาความจริง ให้ศูนย์สืบฯนครบาลเป็นแม่งานรวบรวมพยานหลักฐาน บิ๊กปั๊ด ฮึ่ม ระวังอย่าให้เป็นความขัดแย้งคนในชาติเมื่อวันที่ 12 พ.ค.2563 ที่สำนักงานตำรวจแห่งชาติ (ตร.) ผู้สื่อข่าวรายงานถึงกรณีเมื่อคืนวันที่ 10 พ.ค.มีการฉายข้อความปริศนาด้วยลำแสงเลเซอร์ในหลายสถานที่ เช่น อนุสาวรีย์ประชาธิปไตย วัดปทุมวนาราม แยกราชประสงค์ กระทรวงกลาโหม และบางจุดมีการฉายภาพเหตุการณ์ที่เกี่ยวข้องกับเหตุการณ์สลายการชุมนุมเมื่อเดือน พ.ค.2553 พร้อมกับระบุข้อความผ่านแสงเลเซอร์ว่า #ตามหาความจริง ต่อมาช่วงสายวันเดียวกันพล.ต.อ.จักรทิพย์ ชัยจินดา ผบ.ตร. เรียกประชุมติดตามความคืบหน้ากรณีดังกล่าว โดยมี พล.ต.อ.สุวัฒน์ แจ้งยอดสุข รอง ผบ.ตร. พล.ต.ท.ภัคพงศ์ พงษ์เภตรา ผบช.น. พล.ต.ต.อิทธิพล อัจฉริยะประดิษฐ์ รอง ผบช.น. พล.ต.ต.สันติ ชัยนิรามัย ผบก.สส.บช.น. พล.ต.ต.เมธี รักพันธ์ ผบก.น.6 เข้าร่วมประชุมด้วย ที่สำนักงาน ผบ.ตร.โดยไม่อนุญาตให้สื่อมวลชนเข้าบันทึกภาพพล.ต.อ.สุวัฒน์ กล่าวก่อนเข้าประชุมว่า ฝากไปยังกลุ่มผู้ที่ก่อเหตุ หากจะทำอะไรก็ต้องระวัง อย่าทำให้เป็นความขัดแย้งของคนในชาติ ขณะนี้ฝ่ายกฎหมายอยู่ระหว่างพิจารณาว่าการกระทำดังกล่าวจะเข้าข่ายความผิดใดบ้าง ทั้งนี้ตำรวจมีข้อมูลอยู่แล้ว แต่ยังไม่มีการเตรียมเรียกบุคคลใดเข้ามาสอบปากคำทั้งนี้ยังมีรายงานว่า เนื่องจากกรณีดังกล่าวเกิดขึ้นในหลายท้องที่ของ บช.น. ทางผบ.ตร. จึงสั่งการให้ บก.สส.บช.น. เป็นแม่งานในการรวบรวมพยานหลักฐาน และพิจารณาว่าพฤติการณ์ดังกล่าวเข้าข่ายความผิดใด
ผบ.ตร.เรียกประชุมคดียิงเลเซอร์ #ตามหาความจริง ให้ศูนย์สืบฯ นครบาลเป็นแม่งานรวบรวมพยานหลักฐาน บิ๊กปั๊ด ฮึ่ม ระวังอย่าให้เป็นความขัดแย้งคนในชาติ
ตามหาความจริง,ยิงเลเซอร์,บิ๊กแป๊ะ,จักรทิพย์ ชัยจินดา,สืบนครบาล,สุวัฒน์ แจ้งยอดสุข,วัดปทุมวนาราม,ข่าวทั่วไป